dalar v vn
Item jan van raetsh voirs de vad en jan van raetsh sijn naturlic
sone hebben geloeft janne boelhe te sijnre manissen te goeden en teerne
in xx mudde pachtarwen der maten van thiene te weten vi halster der
selv maten voer een mudde gherekent erfspachts te s andr misse apost
te bet en te thiene te leven ophuys en hof met aflen sine toebehoerte
en met ix boenden lants gelege te raetshove die te kiesen uut xvii
boend lants die de selve jan van raetsh de vader aldaer houden is in
vele stucken te weten de voirs jan de sone uut beleyde van scep brieve
van loven en de vader voirs voer hof en he ende die goedinge alle
beyde alsoe gedaen dat sij dan beyde den selve janne boelhe te sijnre
manissen vand voirs goedinge gelove selen alt genoech te doen alsoe
dat hem vast en seker sijn moghe Behoudelic inde selve xx mudde
tarwen den voirs janne van raetsh den vad sijn tocht alsoe langhe
als hi leve sal cor eisd
desgelijx oec heeft geloeft de voirs jan van raetsh de sone en sijn
vader den voirs janne boelhe te sijnre manissen te goeden te weten de
vad voer hof en he en de sone uut sine beleyde in allen den onberuerbeke
goede die joff mabilie die wijf es des voirs jans van raetsh suster
des voirs jans boelhe aen den selve janne van raetsh brachte also vre
als jan van raetshove die goede opden dach van heden houden is Ende
es vorwerde dat alle de voirs goedingen die geschien selen voer hof
en he dat de voirs jan boelhe daer af den cost draghen sal cor eisd
Item hebben geloeft de voirs jan van raetsh en jan sijn naturlic sone
den voirs janne boelhe tot sijnre manissen te gheve en te leven de
helcht van allen den haefleken goede die hi en joffr mabilie sijn wijf
hadden en houden waen ter tijt dat de voirs joff mabilie toegh met
der wonen vande voirs janne van raetsh hoen man op alsoe dat
de voirs jan boelhe der voirs joff mabielien sijnre suster in dien
hebben sal dat si alle alsulken haefleken goede als si vand voirs have
ewech heeft wedbngen sal om den voirs janne van raetsh de helcht
daer af te hebben Behoudelic dien dat de voirs jan van raetshoven
voer uut hebben sal alleen de wapen en cledingen tot sinen live hoende
Oec sal de voirs joff mabilie alleen voe uut hebbe alle de cledingen tot
hoen live hoende corx eisd
ste folu
e
I
al
or